高昂
參考文獻

1 2  此处从《北齐书》中华版卒年三十八。如按其他版本取卒年四十八，则高昂生于491年，比其兄高早出生六年，不取。
↑  《北齊書 卷二十一 列傳第十三 高昂傳》：長大後更是倜儻。昂，字敖曹，乾第三弟。幼稚時，便有壯氣。長而俶儻，膽力過人，龍眉豹頸，姿體雄異。其父為求嚴師，令加捶撻。昂不遵師訓，專事馳騁，每言男兒當橫行天下，自取富貴，誰能端坐讀書作老博士也。
↑  《北齊書 卷二十一 列傳第十三 高昂傳》：建義初，兄弟共舉兵，既而奉旨散衆，仍除通直散騎侍郎，封武城縣伯，邑五百戶。乾解官歸，與昂俱在鄉里，陰養壯士。尒朱榮聞而惡之，密令刺史元仲宗誘執昂，送於晉陽。
↑  《北齊書 卷二十一 列傳第十三 高昂傳》： 永安末，榮入洛，以昂自隨，禁於駝牛署。既而榮死，魏莊帝既引見勞勉之。時尒朱既隆還逼宮闕，帝親臨大夏門指麾處分。昂既免縲絏，被甲橫戈，志淩勁敵。乃 與其從子長命等推鋒徑進，所向披靡。帝及觀者莫不壯之。卽除直閤將軍，賜帛千疋。
↑  《資治通鑑 卷一百五十四》：榮之入洛也，以高敖曹自隨，禁於駝牛署。榮死，帝引見，勞勉之。兄乾自東冀州馳赴洛陽，帝以乾為河北大使，敖曹為直閣將軍，使歸，招集鄉曲為表裡形援。帝親送之於河橋，舉酒指水曰：「卿兄弟冀部豪傑，能令士卒致死，京城倘有變，可為朕河上一揚塵。」乾垂涕受詔，敖曹援劍起舞，誓以必死。
↑  《資治通鑑 卷一百五十六》： 高將之徐州，魏主聞其漏洩機事，乃詔丞相歡曰：「乾邕與朕私有盟約，今乃反覆兩端。」歡聞其與帝盟，亦惡之，即取乾前後數啟論時事者遣使封上。帝召乾， 對歡使責之，乾曰：「陛下自立異圖，乃謂臣為反覆，人主加罪，其可辭乎！」遂賜死。帝又密敕東徐州刺史潘紹業殺其弟敖曹，敖曹先聞乾死，伏壯士於路，執紹 業，得敕書於袍領，遂將十餘騎奔晉陽。
↑  《北齊書 卷二十一 列傳第十三 高昂傳》：兄乾被殺，乃將十餘騎奔晉陽，歸於高祖。及斛斯椿釁起，高祖南討，令昂為前驅。武帝西遁，昂率五百騎倍道兼行，至於崤陝，不及而還。
↑  《北齊書 卷二十一 列傳第十三 高昂傳》：尋行豫州刺史，仍討三荊諸州不附者，並平之。天平初，除侍中、司空公。昂以兄乾薨於此位，固辭不拜，轉司徒公。
↑  《資治通鑑 卷一百五十七》：高敖曹自商山轉斗而進，所向無前，遂攻上洛。郡人泉岳及弟猛略與順陽人杜窋等謀翻城應之，洛州刺史泉企知之，殺岳及猛略。杜窋走歸敖曹，敖曹以為鄉導而攻之。敖曹被流矢，通中者三，殞絕良久，復上馬，免冑巡城。企固守旬餘，二子元禮、仲遵力戰拒之，仲遵傷目，不堪復戰，城遂降。企見敖曹曰：「吾力屈，非心服也。」敖曹以杜窋為洛州刺史。敖曹創甚，曰：「恨不見季式作刺史。」丞相歡聞之，即以高季式為濟州刺史。
↑  《北齊書 卷二十一 列傳第十三 高昂傳》：時高祖方有事關隴，以昂為西南道大都督，徑趣商洛。山道峻隘，已為寇所守險，昂轉鬭而進，莫有當其鋒者。遂攻剋上洛，獲西魏洛州刺史泉企，並將帥數十人。會竇泰失利，召昂班師。時昂為流矢所中，創甚，顧謂左右曰：「吾以身許國，死無恨矣，所可嘆息者，不見季式作刺史耳。」高祖聞之，既馳驛啟季式為濟州刺史。
↑  《北齊書 卷二十一 列傳第十三 高昂傳》：昂還，復為軍司大都督，統七十六都督，與行臺侯景治兵於武牢。
↑  《資治通鑑 卷一百五十七》：東魏丞相歡將兵二十萬自壺口趣蒲津，使高敖曹將兵三萬出河南。時關中饑，魏丞相泰所將將士不滿萬人，館谷於恆農五十餘日，聞歡將濟河，乃引兵入關，高敖曹遂圍恆農。……歡知不可攻，乃涉洛，軍於許原西。泰至渭南，征諸州兵，皆未會。欲進擊歡，諸將以眾寡不敵，請待歡更西以觀其勢。
↑  《資治通鑑 卷一百五十七》：冬，十月，壬辰，泰至沙苑，距東魏軍六十里。……歡聞泰至，癸巳，引兵會之。候騎告歡兵且至，泰召諸將謀之。開府儀同三司李弼曰：「彼眾我寡，不可平地置陳，此東十里有渭曲，可先據以待之。」泰從之，背水東西為陳，李弼為右拒，趙貴為左拒，命將士皆偃戈於葦中，約聞鼓聲而起。……東魏兵望見魏兵少，爭進擊之，無復行列。兵將交，丞相泰鳴鼓，士皆奮起，於謹等六軍與之合戰，李弼等帥鐵騎橫擊之，東魏兵中絕為二，遂大破之。魏加丞相泰柱國大將軍，李弼等十二將皆進爵增邑有差。高敖曹聞歡敗，釋恆農，退保洛陽。……獨孤信至新安，高敖曹引兵北度河。信逼洛陽，洛州刺史廣陽王湛棄城歸鄴，信遂據金墉城。
↑  《資治通鑑 卷一百五十八》：八月，庚寅，丞相泰至谷城，侯景等欲整陳以待其至，儀同三司太安莫多婁貸文請帥所部擊其前鋒，景等固止之。貸文勇而專，不受命，與可朱渾道元以千騎前進。夜，遇李弼、達奚武於孝水。弼命軍士鼓噪，曳柴揚塵，貸文走，弼追斬之，道元單騎獲免，悉俘其眾送恆農。泰進軍瀍東，侯景等夜解圍去。辛卯，泰帥輕騎追景至河上，景為陳，北據河橋，南屬邙山，與泰合戰。泰馬中流矢驚逸，遂失所之。泰墜地，東魏兵追及之，左右皆散，都督李穆下馬，以策抶泰背罵曰：「籠東軍士！爾曹主何在，而獨留此？」追者不疑其貴人，捨之而過。穆以馬授泰，與之俱逸。
↑  《資治通鑑 卷一百五十八》：魏兵復振，擊東魏兵，大破之，東魏兵北走。京兆忠武公高敖曹，意輕泰，建旗蓋以陵陳，魏人盡銳攻之，一軍皆沒，敖曹單騎走投河陽南城。守將北豫州刺史高永樂，歡之從祖兄子也，與敖曹有怨，閉門不受。敖曹仰呼求繩，不得，拔刀穿闔未徹而追兵至。敖曹伏橋下，追者見其從奴持金帶，問敖曹所在，奴指示之。敖曹知不免，奮頭曰：「來！與汝開國公。」追者斬其首去。高歡聞之，如喪肝膽，杖高永樂二百，贈敖曹太師、大司馬、太尉。
↑  《北齊書 卷二十一 列傳第十三 高昂傳》：元象元年，進封京兆郡公，邑一千戶。與侯景等同攻獨孤如願於金墉城，周文帝率衆救之。戰於邙陰，昂所部失利，左右分散，單馬東出，欲取河陽南城，門閉不得入，遂為西軍所害，時年四十八。贈使持節侍中、都督冀定滄瀛殷五州諸軍事、太師、大司馬、太尉公、錄尚書事、冀州刺史，諡忠武。
↑  《资治通鉴·卷一百五十八》：冬，十月，魏归高敖曹、窦泰、莫多娄贷文之首于东魏。
↑  《北齐书·卷四·帝纪第四》：诏故太傅孙腾、故太保尉景、故大司马娄昭、故司徒高昂、故尚书左仆射慕容绍宗、故领军万俟干、故定州刺史段荣、故御史中尉刘贵、故御史中尉窦泰、故殷州刺史刘丰、故济州刺史蔡俊等并左右先帝，经赞皇基，或不幸早徂，或殒身王事，可遣使者就墓致祭，并抚问妻子，慰逮存亡。
↑  《北史·卷七·齐本纪中第七》：壬午，诏故太傅孙腾、故太保尉景、故大司马娄昭、故司徒高敖曹、故尚书左仆射慕容绍宗、故领军万俟干、故定州刺史段荣、故御史中尉刘贵、故御史中尉窦泰、故殷州刺史刘丰、故济州刺史蔡俊等，并左右先帝，经赞皇基，或不幸早殂，或陨身王事，可遣使者就墓致祭，并抚问妻子。
↑  《北齐书·卷六·帝纪第六》：庚申，诏以故太师尉景、故太师窦泰、故太师太原王娄昭、故太宰章武王厍狄干、故太尉段荣、故太师万俟普、故司徒蔡俊、故太师高乾、故司徒莫多娄贷文、故太保刘贵、故太保封祖裔、故广州刺史王怀十二人配飨太祖庙庭，故太师清河王岳、故太宰安德王韩轨、故太宰扶风王可朱浑道元、故太师高昂、故大司马刘丰、故太师万俟受洛干、故太尉慕容绍宗七人配飨世宗庙庭，故太尉河东王潘相乐、故司空薛脩义、故太傅破六韩常三人配飨显祖庙庭。
↑  《北史·卷七·齐本纪中第七》：庚申，诏以故太师尉景、故太师窦泰、故太师太原王娄昭、故太宰章武王库狄干、故太尉段荣、故太师万俟普、故司徒蔡俊、故太师高乾、故司徒莫多娄贷文、故太保刘贵、故太保封祖裔、故广州刺史王怀十二人配飨太祖庙庭；故太师清河王岳、故太宰安德王韩轨、故太宰扶风王可朱浑道元、故太师高昂、故大司马刘丰、故太师万俟受洛干、故太尉慕容绍宗十一人配飨世宗庙庭；故太尉河东王潘相乐、故司空薛修义、故太傅破六韩常三人配飨高祖庙庭。
《北齊書》卷二十一 列傳第十三 高昂傳